CELEX: 32017D1438
Language: da
Date: 2017-08-04 00:00:00
Title: Kommissionens gennemførelsesafgørelse (EU) 2017/1438 af 4. august 2017 om ændring af beslutning 2007/131/EF om at muliggøre samordnet anvendelse i Fællesskabet af frekvensressourcerne til udstyr, der benytter ultrabredbåndsteknologi (meddelt under nummer C(2017) 5456) (EØS-relevant tekst. )

8.8.2017   
            
            
               DA
            
            
               Den Europæiske Unions Tidende
            
            
               L 205/89
            
         KOMMISSIONENS GENNEMFØRELSESAFGØRELSE (EU) 2017/1438
   af 4. august 2017
   om ændring af beslutning 2007/131/EF om at muliggøre samordnet anvendelse i Fællesskabet af frekvensressourcerne til udstyr, der benytter ultrabredbåndsteknologi
   
      
         (meddelt under nummer C(2017) 5456)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets beslutning nr. 676/2002/EF af 7. marts 2002 om et frekvenspolitisk regelsæt i Det Europæiske Fællesskab (frekvenspolitikbeslutningen) (1), særlig artikel 4, stk. 3, og
   ud fra følgende betragtninger:
   
               (1)
            
            
               Kommissionens beslutning 2007/131/EF (2) samordner de tekniske betingelser for radioudstyr, der benytter ultrabredbåndsteknologi (»UWB«) i EU. Den sikrer, at der er frekvensressourcer til rådighed i hele EU på samordnede vilkår, fjerner hindringer for udbredelsen af ultrabredbåndsteknologi og skaber et reelt enhedsmarked for ultrabredbåndssystemer med betydelige stordriftsfordele og fordele for forbrugerne.
            
         
               (2)
            
            
               I medfør af beslutning nr. 676/2002/EF gav Kommissionen Den Europæiske Konference af Post- og Teleadministratorer (»CEPT«) permanent mandat til at ajourføre bilaget til Kommissionens beslutning 2006/771/EF (3) om kortdistanceudstyr som reaktion på den teknologiske og markedsrelaterede udvikling inden for kortdistanceudstyr. Den 2. juli 2014 opfordrede Kommissionen i sit sjette orienteringsbrev (4) i forbindelse med dette mandat CEPT til også at revidere andre gældende beslutninger og afgørelser vedrørende kortdistanceudstyr, som f.eks. beslutning 2007/131/EF om kortdistanceudstyr baseret på UWB-teknologi.
            
         
               (3)
            
            
               CEPT konkluderede, at nogle referencer til harmoniserede standarder i beslutning 2007/131/EF skulle ajourføres for så vidt angår UWB-teknologi baseret på kortdistanceudstyr.
            
         
               (4)
            
            
               Beslutning 2007/131/EF bør derfor ændres.
            
         
               (5)
            
            
               Foranstaltningerne i denne afgørelse er i overensstemmelse med Frekvensudvalgets udtalelse —
            
         VEDTAGET DENNE AFGØRELSE:
   Artikel 1
   I beslutning 2007/131/EF affattes artikel 2, nr. 11, således:
   
      »11.   »spektraltæthed af total effekt«: gennemsnittet af middelværdier for effektspektraltæthed, der måles over en kugleflade omkring målescenariet med en opløsning på mindst 15 grader. De nærmere krav til udførelsen af målingen er beskrevet i ETSI EN 302 065-4«.
   
   Bilaget ændres som angivet i bilaget til nærværende afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 4. august 2017.
      
         
            På Kommissionens vegne
         
         Mariya GABRIEL
         
            Medlem af Kommissionen
         
      
   
   
      (1)  EFT L 108 af 24.4.2002, s. 1.
   
      (2)  Kommissionens beslutning 2007/131/EF af 21. februar 2007 om at muliggøre samordnet anvendelse i Fællesskabet af frekvensressourcerne til udstyr, der benytter ultrabredsbåndsteknologi (EUT L 55 af 23.2.2007, s. 33).
   
      (3)  Kommissionens beslutning 2006/771/EF af 9. november 2006 om samordning af frekvensressourcer til kortdistanceudstyr (EUT L 312 af 11.11.2006, s. 66).
   
      (4)  RSCOM 13-78rev2.
   
      BILAG
      I bilaget til beslutning 2007/131/EF foretages følgende ændringer:
      
                  1)
               
               
                  Punkt 5.1 ændres således:
                  
                              a)
                           
                           
                              I første afsnit, første led affattes andet led således:
                              
                                          »—
                                       
                                       
                                          Sendefunktionen skal gennemføre TPC med et dynamisk interval på 10 dB, som beskrevet i den harmoniserede standard ETSI EN 302 065-4 vedrørende materialedetektorer«
                                       
                                    
                        
                              b)
                           
                           
                              Andet afsnit affattes således:
                              »Strålingen fra materialedetektorer, der er tilladt i henhold til denne afgørelse, skal begrænses til et minimum og må under alle omstændigheder ikke overstige grænseværdierne for e.i.r.p.-tæthed i nedenstående tabel. Overholdelsen af grænseværdierne i nedenstående tabel for ikke-faste anlæg (anvendelse B) skal sikres ved brug af udstyret på en repræsentativ struktur af det undersøgte materiale (f.eks. en repræsentativ mur som defineret i ETSI EN 302 065-4).«
                           
                        
                              c)
                           
                           
                              Fodnote (1) affattes således:
                              
                                          »(1)
                                       
                                       
                                          Udstyr, der benytter en LBT-mekanisme (Listen Before Talk), således som beskrevet i den harmoniserede standard ETSI EN 302 065-4, må anvendes i frekvensområderne 2,5-2,69 GHz og 2,9-3,4 GHz med en maksimal gennemsnitlig effektspektraltæthed på – 50 dBm/MHz.«
                                       
                                    
                        
            
                  2)
               
               
                  Punkt 5.2 ændres således:
                  
                              a)
                           
                           
                              Nr. 2) affattes således:
                              
                                          »2)
                                       
                                       
                                          Strålingen fra BMA-udstyr skal begrænses til et minimum og må under alle omstændigheder ikke overstige grænseværdierne for maksimal effekttæthed i nedenstående tabel, når BMA-udstyret anvendes på en repræsentativ mur som defineret i ETSI-standard EN 302 065-4.«
                                       
                                    
                        
                              b)
                           
                           
                              Fodnote (1) i tabellen affattes således:
                              
                                          »(1)
                                       
                                       
                                          Udstyr, der benytter en LBT-mekanisme (Listen Before Talk), der er beskrevet i den harmoniserede standard ETSI EN 302 065-4, må anvendes i frekvensområdet 1,215-1,73 GHz med en maksimal gennemsnitlig effektspektraltæthed på – 70 dBm/MHz og i frekvensområderne 2,5-2,69 GHz og 2,7-3,4 GHz med en maksimal gennemsnitlig effektspektraltæthed på – 50 dBm/MHz.«